Naarkoski 1900-luvun ensimmäisellä vuosikymmenellä
joet
vesistöt
sillat
Naarkoski 1900-luvun ensimmäisellä vuosikymmenellä ennen sähkölaitoksen perustamista. Vasemmalla oleva rakennus valkoisine kulmalautoineen oli myllyllä jauhatuksia tehneiden majapaikka. Sen oikealla puolella ovat sauna, mylly ja saha. Myllärin asunto on ylempänä rinteessä. Oikealla kosken itärannalla ovat seppä Berlinin paja ja sahan konttori. Oikeassa reunassa on niin sanottu mamman talo, jota korotettiin myöhemmin toisella kerroksella. Valokuvan on ottanut Heikki Seppälä. Kuva kuuluu Muurahaisen valokuvakokoelmaan.
Pukkilan kunnankirjasto
Naarkoski 1910-luvulla. Kuva on otettu ennen vuotta 1915, sillä siinä on vielä Porvoonjoen yli rakennettu Naarkosken puusilta. Kivisilta valmistui vuonna 1915. Kuvan vasemmassa reunassa näkyy Vikströmin sähkölaitos, joka oli samalla paikalla kuin nykyinen laitos. Konstaapeli K.G. Vikströmin vanhin poika Oskari oli käynyt Amerikassa, ollut töissä muun muassa Niagaran putouksilla, perehtynyt sähkötekniikkaan ja valmistunut sähköinsinööriksi. Isä ja poika Vikström vuokrasivat 1910-luvun alussa kosken maanomistajilta ja rakensivat Naarkoskeen sähkölaitoksen, jonka rakentamisesta vastasi Oskari. Sähkön tarve oli kuitenkin pieni eikä laitos osoittautunut kannattavaksi. Kuvassa näkyvä niin sanottu T-pylväs oli Vikströmin tunnus. Kivisillan oikealla puolella on seppä Berlinin paja. Kuvassa näkyy myös mylly. Valokuvan on ottanut Heikki Seppälä. Kuva kuuluu Muurahaisen kuvakokoelmaan.
maisema
Naarkosken koskimaisema. Kuvasta on tunnistettu Eelin Venäläinen (vas.), Arvi Lehtinen ja Katri Bergström (os. Lehtinen). Taustalla näkyvä Naarkosken uusi kivisilta valmistui vuonna 1915. Kuva kuuluu Arto Lehtisen kuvakokoelmaan.
kartat
Naarkosken koskitilaa esittävän kartan suurin rakennus on saha, jonka yläpuolella on purukoppi. Sahan alapuolella on paloasema ja puusepänverstas, jonka oikealla puolella oleva rakennus toimi autotallina. Tallin yläkerrassa oli kolme asuntoa. Yhdessä huoneessa toimi pilketehdas vielä sodan jälkeenkin. Pilketehdas työllisti kaksi venäläistä sotavankia. Autonapumiehenä toiminut vanki oli ukrainalainen. Vilho Salin toimi sota-aikana Nastolan vankileirillä puutyönopettajana ja hän osasi valita leiriltä parhaat työntekijät Naarkosken Sahalle. Vangit tekivät muun muassa pajukoreja, joita he myivät Pukkilassa. Pajunhakureissulla vankien "vartijoina" toimivat alle kymmenvuotiaat Perttilän pojat Juha ja Asko. Sahan oikealla puolella ovat sähkövoimalaitos ja mylly, joiden yhteydessä oli myös Beda ja Jalmari Vesan asunto. Kanteleentien varrella olevan päärakennuksen oikealla puolella ovat navetta ja leipomo.
Vuonna 1925 päivätty kuva Naarkoskesta. Etualalla Porvoonjoki ja taustalla vuonna 1915 valmistunut kivisilta. Vasemmalla näkyy myllyrakennus.
sahalaitokset
sahaus
Naarkoski 1950-luvun alussa. Kuvan etualalla näkyy sahalaitos. Oikealla on rakenteilla oleva puusepänverstas, jonka päähän rakennettiin paloasema. Verstas purettiin vuonna 2014. Kivisillan kupeessa oleva kuorma-auto on merkiltään Austin. Auton takana näkyy Aallon kaupan bensamittari.
rakennukset
Naarkoskella otetun värivalokuvan keskellä ovat vierekkäin niin sanottu Kolhoosi, joka sai nimensä siellä sotavuosina asuneista sotavangeista, sekä puusepänverstas. Etualan tiilirakennus oli heti sotien jälkeen puusepänverstaana, jonka vetäjänä toimi Vilho Salin. Sitä ennen tiilirakennus toimi viljankuivaamona. Kaikki kolme rakennusta purettiin kesällä 2014. Ne olivat siirtyneet Pukkilan kunnan omistukseen. Mustavalkoinen kuva samalta alueelta on otettu syyskuussa 1973.
Naarkoskea esittävän kuvan keskellä oleva harmaa rakennus on seppä Berlinin paja. Sen vasemmalla puolella on nahkurinverstas ja oikealla puolella Perttilän talo ja niin sanottu mamman talo. Kuvan reunassa näkyy Naarkosken kivisilta, joka valmistui vuonna 1915.
Perttilän rakennukset Naarkoskella. Oikealla näkyy kulma vuonna 1956 valmistunutta Impi ja Vilho Perttilän uutta hallinto- ja asuinrakennusta. Vasemmalla on vanha päärakennus, jonka yläosa rakennettiin rakennusmestari Kauko Perttilän suunnitelman mukaan. Yläkerrassa oli ilmeisesti koko Suomen ensimmäinen puulämmitteinen, jatkuvatoiminen kiuas. Vanha konttori- ja asuinrakennus purettiin uuden rakennuksen valmistuttua. Keskimmäinen rakennus on niin sanottu mamman talo, jossa asuivat Viljam ja Matilda (Tilda) Nikkilä.
Valokuva Paul Hakasteen maalauksesta: Pukkilan Naarkoski
maalaukset
Paul Hakasteen vuonna 1946 Pukkilan Naarkoskesta tekemä maalaus. Kuvassa näkyvät muun muassa Naarkosken mylly ja sähkölaitos. Kun maalausta tehtiin, saha oli juuri palanut.
Hakaste, Paul
autot
retket
sahat
1950-luvulla otettu kuva esittää Naarkosken Sahan työntekijöitä sahauksen päättäjäisretkellä, jonka määränpäänä olivat Hämeenlinna ja Tampere. Kuorma-auton hytin ovelta kurkistaa Vilho Perttilä. Lokasuojan päällä istuu golf-housuihin sonnustautunut Asko Perttilä. Kuvassa ovat myös muun muassa Alma Virtanen (ylhäällä edessä oik.) ja Sakari Martin (oik.). Auto on Austin, jossa oli 67 hevosvoiman moottori.
Naarkosken Sahan työntekijät sahauksen päättäjäisretkellä, joka tehtiin Mikkeliin, Savonlinnaan ja Punkaharjulle. Edessä istuu Sorgi Martin. Oikealla seisoo Lauri Vesa. Martinin ja Vesan välissä on Vilho Lampinen. Sorgi Martinin vasemmalla puolella istuu Terttu Virtanen (Kataja). Kuva on otettu 1960-luvulla.
Kaksi kuvaa sahauksen päättäjäisretkeltä, joka tehtiin 1950-luvulla Hämeenlinnaan ja Tampereelle. Vasemmanpuoleisessa kuvassa ovat Sinisalo (vas.), Viljam Nikkilä, kaapparina työskennellyt Martta Vilonen, seuraava henkilö tunnistamatta, asettajana työskennellyt Alpo Majanto, Alma Virtanen ja merkkaajana työskennellyt Laine. Yksi retken kohteista Hattelmalan harju, jossa kuva on otettu.
Kolme kuvaa sahauksen päättäjäisretkeltä. Oikeanpuoleisen, Vierumäen urheiluopistolla otetun kuvan eturivissä Sorgi Martin (vas.), jonka edessä oleva tyttö tunnistamatta, Terttu Kataja, Esko Toivonen ja Tero Bäckman. Kuvassa myös Martta Vilonen, Alma Virtanen, Esko Ekman, Asko Perttilä, Alpo Majanto (takarivi vas.), Yrjö Honkanenm, Sakari Martin ja Vilho Perttilä. Retki tehtiin 1960-luvulla ja se suuntautui Mikkeliin, Savonlinnaan ja Punkaharjulle.
Mikkeliin, Savonlinnaan ja Punkaharjulle suuntautuneella sahauksen päättäjäisretkellä otettiin ryhmäkuva, jossa poseeraavat Vilho Salin (vas.), Ritva Perttilä (os. Hellström), Martti Vilonen, Risto Piirola, Sakari Martin, Majanto, seuraava henkilö tunnistamatta, Alma Virtanen ja Kalle Tamminen.
juhlat
Sahauksen päättäjäisjuhlat Naarkoskella 1950-luvun alussa. Kuva on otettu niin sanotun mamman talon edustalla. Talossa asuivat Viljam ja Matilda (Tilda) Nikkilä. Juhliin osallistui sekä Naarkosken Sahan että Mäntsälän Sahan henkilökuntaa. Takarivissä ovat Ismo Virros (Virtanen) (vas.), Jaarli Vilonen, Kalle Tamminen, Jaakko Alen, tunnistamatta, tunnistamatta, Viljo Vesa ja Vilho Perttilä. Eturivissä Impi Perttilä (vas.), Aili Laine, silmälasipäinen mies tunnistamatta, nainen tunnistamatta, Ritva Hellström (Perttilä), Beda Vesa, Kerttu Vesa, jonka sylissä on Terhi Nikkilä, Toini Nikkilä, jonka takana ovat Lyyli Majanto ja Alpo Majanto, Toinin vieressä oleva lapsi on Tuire Nikkilä. Viljam Nikkilä on vaaleapaitainen mies kuvan oikeassa reunassa (kolmas oik.). Nikkilän takana Veikko Siirinen Mäntsälästä. Edessä olevat henkilöt ovat Mäntsälän Sahan työntekijöitä. Kuvan yläosassa oikealla seisovat Terttu Virtanen (Kataja) (vas.), Irja Perttilä, Juha Perttilä, Asko Perttilä ja Jalmari Vesa.
yrittäjät
ihmiset
henkilövalokuvaus
1930-luvun alussa otettu kihlakuva esittää Impi ja Vilho Perttilää. Impi oli Matilda ja Viljam Nikkilän tytär ja Vilho Selma ja Oskari Perttilän poika. Naarkosken saha, mylly ja sähkövoimalaitos siirtyivät Vilho ja Impi Perttilän omistukseen vuonna 1940 tehdyllä kaupalla. Appiukko Viljam keskittyi sen jälkeen sähkölaitokseen ja vävy Vilho sahoihin.
perhe
leikkimökki
Kaksi Naarkoskella Perttilän pihapiirissä otettua valokuvaa. Leikkimökin edessä otetussa kuvassa ovat Jalmari, Kerttu ja Beda Vesa sekä Toini Hänninen (os. Salin) (oik.). Kuva on otettu joen länsipuolella. Oikeanpuoleisessa kuvassa, joka on otettu itäpuolella jokea, on Vilho Perttilä poikiensa Juhan (vas.) ja Askon kanssa.
henkilöstö
työntekijät
Beda ja Jalmari Vesa hoitivat Naarkosken sähkövoimalaitosta 24/7 eli he olivat valvontavastuussa seitsemänä päivänä viikossa yötä päivää aikakaudella, jolloin voimalaitoksen toimintoja ei ollut vielä automatisoitu.
Naarkosken myllyllä otetussa kuvassa ovat muun muassa mylläri Hugo Salin (vas.), tuleva liikennöitsijä Viljo Lehtinen ja Vuorion veljekset (toinen nimeltään Kalle) ja Niilo Salin.
kuorma-autot
sahateollisuus
puutavara
Ylimmässä kuvassa Naarkosken Sahan kuorma-auto Austinilla ollaan viemässä lautalastia Sörnäisten satamaan (nykyinen kalasatama) Helsinkiin. Toisessa kuvassa on Leyland Albion -merkkinen kuorma-auto 1960-luvulta. Auto oli ensimmäinen 3-akselinen kuorma-auto. Kolme alimmaista kuvaa ovat 1950-luvulta. Ensimmäisessä niistä on Raimo Lintunen (vas.) ja Väinö Uutela. Toisessa kuormaa klapeja ollaan viemässä Porvooseen.
jää
Jäälautalla Porvoonjoessa Naarkosken suvannossa Jalmari Vesa (vas.), Asko Perttilä, Kerttu Vesa (Ollila), Juha Perttilä ja Vilho Perttilä.
myllyt
viljateollisuus
Kuva on otettu 1960-luvulla Naarkosken vehnämyllyllä (valssimylly). Mylly tuhoutui tulipalossa 1970-luvun puolivälin tienoilla.
Viljam ja Matilda Nikkilä sekä heidän lapsensa
Nikkilä, Viljam
Nikkilä, Matilda
Ensimmäisessä kuvassa on Viljam Nikkilä (1878-1954) ja toisessa Matilda Nikkilä (o.s. Peltonen) (1886-1961). Kolmannessa kuvassa vietetään Viljam Nikkilän syntymäpäiviä 1950-luvun alussa. Viljam ja Matilda seisovat kuvan keskellä, pöydän takana. Seuraavassa kuvassa on Viljamin ja Matildan tyttären Impin perhe. Kuvassa vasemmalta Asko, Irma, Vilho, Irja (takana), Mikko, Juha (takana), Tuomo ja Impi Perttilä. Alimmassa kuvassa on Viljamin ja Matildan pojan Kaukon perhe. Kuvassa vasemmalta Kauko, Terhi, Risto, Tuire ja Toini Nikkilä.
vesivoimalat
Kuvassa vasemmalla olevassa rakennuksessa olivat sähkövoimala (vas.) ja mylly (oik.). Etualalla oleva rakennus on saha, jonka todennäköisesti oli rakentanut Viljam Nikkilä.
sähkö
voimalat
Naarkosken sähkölaitoksen turbiiniputki, joka tehtiin Viljam Nikkilän ohjeiden mukaan 1920-luvulla. Oikealla oleva rakennus on mylly.
kivirakenteet
Naarkosken uusi kivisilta Porvoonjoen yli valmistui vuonna 1915. Ylimmäinen, kuohuvaa koskea esittävä kuva on otettu pian sen jälkeen, sillä vasemmassa reunassa näkyvät vielä vanhan vesirännin jäänteet. Toinen ja kolmas kuva on otettu todennäköisesti 1920-luvulla. Neljäs kuva on otettu Ekmanin rannasta päin, todennäköisesti 1930-luvulla. Viidennen kuvan ottoaika ei ole tiedossa. Kuudes kuva on vanha postikortti. Talvimaisemakuvan on ottanut Asko Perttilä. Uusi kivisilta aiheutti Naarkosken laitoksille huomattavaa haittaa, koska enää ei saatu vettä turbiineihin uuden sillan alta. Vuonna 1923 valmistui voimalaitosinsinööri Jalmari Maunolan suunnitelma veden johtamisesta sähkövoimalaitokseen ja sahaan putkia pitkin. Kosken länsirannalla olevaan niin sanottuun pauniin (pauni on vesiallas) rakennettiin betonista pato, jotta paunissa oleva vesi ei päässyt valumaan hukkaan. Vesi johdettiin laitosten turbiineihin paunista lähteviä putkia pitkin. Viljam Nikkilä ja Vilho Perttilä, appiukko ja vävy, rakensivat 1940-luvun puolivälissä uuden sähkölaitoksen. Ensimmäisen turbiinin teho oli 142 hv, toisen 30 hv, myllyn 30 hv ja sahan arviolta 70 hv.
pellava
talkkuna
Kuvassa ovat Naarkoskella, Hautalan talon kohdalla olleet pellavaloukku (vas.) ja talkkunatehdas. Talkkunatehtaassa oli 200 litran pata, jossa keitettiin talkkunaa kaurasta ja herneestä. Pellavaloukku toimi Naarkosken laitosten yhteydessä sekä sota-aikana että sen jälkeenkin. Pellavat vietiin Tampereelle Tampellan tehtaalle, jossa ne vaihdettiin langoiksi. Kun sota-aikana ja heti sen jälkeen ei saatu hamppuköyttä, Viljam Nikkilä alkoi kiertää pellavalangasta köyttä. Kylän pojat olivat hänen apunaan.
Vanha Pukkilan kartta vuodelta 1878. Kartta koskee Naarkoskea ja Pukkilan Kirkonkylää.
ilmakuvat
Naarkoskea ja Naarkosken teollisuuslaitoksia esittelevässä ilmakuvassa näkyvät muun muassa mylly (etualalla), saha ja sähkölaitos, niin sanottu Kolhoosin talo ja paloasema letkunkuivaustorneineen (vasemmassa reunassa) sekä Perttilän päärakennus.
uitto
paikallishistoria
tukit
Kuva Naarkosken sillasta otettu noin vuonna 1905-1910. Edustalla on Myllytupa, taustalla vasemmalla sahan rakennuksia ja oikealla sillan jälkeen nahkurin rakennus. Meneillään on tukin uitto.
Ohitustien ja Naarkosken sillan vihkiäiset
avajaiset
ohikulkutiet
vihkiminen
rakentaminen
Naarkosken sillan vihkiäisissä vuonna 1985. Ensimmäisessä kuvassa nauhaa ovat leikkaamassa Esko Pekkarinen (vas.), kunnanvaltuuston puheenjohtaja Eino Saarikko, liikenneministeri Matti Luttinen, kunnanhallituksen puheenjohtaja Yrjö Siltala ja Tie- ja vesirakennushallituksen pääjohtaja Jouko Loikkanen. Toisessa kuvassa mm. Matti Luttinen (2. oik.) ja Yrjö Siltala (1. oik.). Tapahtumaan oli kutsuttu myös Mäntsälän ja Myrskylän kunnan edustajia.
bensiini
mittarit
moottoripolttoaineet
polttoaineet
Naarkosken sillan lähellä sijainnut Aallon kaupan bensamittari. Kuvassa ovat amerikansuomalainen Einar Lindroos (vas.) sekä Viljam Nikkilä. Mittarin vieressä näkyy polttoainetynnyreitä. Taustalla ovat Yli-Hyrylän riihet.
postikortit
louhokset
Pertti Mäkelä on ottanut postikorttien kuvat. Suurin osa kuvista on otettu vuosina 2014-2016. Valokuvat ovat olleet esillä Naarkosken sillat -näyttelyssä Hyvinvointikeskus Onnissa kesällä 2016. Näyttelyn on koonnut Elämää Pukkilassa -ryhmä. Ensimmäisessä kuvassa on näkymä Naarkoskelle uudelta maantiesillalta. Toinen kuva on 2000-luvun alkupuolelta. Yleisö on kokontunut viettämään Naarkoskipäivää. Kolmannessa kuvassa on siltakivilouhos Majakallion metsässä, Naarkosken ja Torpin rajalla. Neljäs kuva on otettu alajuoksulta ja siinä näkyvät lohiportaat. Näyttelyssä kuva oli otsikoitu: "Silta vie saareen". Viidennessä kuvassa näkyy Naarkosken yhteisrantaa.
Mäkelä, Pertti
sukulaiset
Kuva on otettu Naarkosken sillalla 1950-luvun alussa. Kuvassa on vasemmalta lähtien Asko Perttilä, Jussi Perttilä, Pirkko Kontula, Helle Perttilä, Helmi Perttilä, Tuomo Perttilä (sylissä), Impi Perttilä, Irja Perttilä (seisoo Impin edessä) ja Marja-Liisa Perttilä. Lapset ovat takaa vasemmalta lähtien Irma Perttilä, Marjatta Perttilä, Mikko Perttilä (puoliksi Irjan takana), Risto Nikkilä, Terhi Nikkilä (Riston takana), Tuire Nikkilä ja Anneli Perttilä. Eturivin lpojat ovat Pekka Perttilä (vas.), Pertti Perttilä ja Erkki Perttilä.
miehet
Tukinuittoa Naarkoskessa. Ensimmäisessä kuvassa näkyy taustalla Naarkosken kivisilta. Kolmannessa kuvassa Yrjö Honkanen (vas.). Neljännessä kuvassa Vilho Perttilä (vas. mies, jonka sylissä on lapsi) ja Helvi Kilpinen (keskellä, musta takki). Raiteita pitkin kuljetettiin pois ripoja. Taustalla näkyy Steyr-traktori. Kuvat on otettu 1950-luvulla, todennäköisesti 1957.
Ensimmäisessä kuvassa Naarkosken sahamyllyltä on raamisaha ja toisessa sahan puutavaraa. Kolmannessa kuvassa on sahan omistaja Vilho Perttilä. Neljännessä kuvassa Kanteleen isäntiä on käymässä sahalla. Kyseessä saattavat olla Nikolai Rusila (vas.) ja Emil Heikkilä. Viidennessä kuvassa tukki menee raamin läpi. Oikealla on Alpo Majanto.
Naarkosken uusi voimalaitos, joka otettiin käyttöön vuonna 2000. Kuvan on ottanut Kalle Sihlman vuonna 2005.
sopimukset
sähkölaitokset
hinnastot
laskut
Kanteleella sijaitsevan Mattilan talon ja Naarkosken sähkölaitoksen välinen sopimus sähkövirran toimittamisesta. Sopimuksen ovat allekirjoittaneet Mattilan isäntä Oskar Perttilä ja Naarkosken sähkölaitoksen omistaja Viljam Nikkilä. Liitteenä on sähkölaitoksen virranhinnasto. Toinen dokumentti on sähkölasku vuodelta 1945. Laskusta näkee miten sähkön hinta on laskenut sopimuksessa määritellystä hinnasta.
tulvat
Kuvia vuoden 1966 suuresta tulvasta. Suurtulva johtui runsaslumisesta talvesta ja myöhäisestä keväästä. Uhkakuvana oli, että Naarkosken sillan alla oleva nielu menee tukkoon ja vesi tulvii sillan yli. Toisessa kuvassa on vasemmalta lähtien kolhoosi, Aallon kauppa, puusepänverstas, saha (verstaan takana), mylly ja voimalaitos. Keskellä on vuosimallia 1952 oleva Rover-merkkinen auto. Mies viidennessä ja seitsemännessä kuvassa on Lauri Vesa. Seitsemännessä kuvassa näkyy vasemmalla lähes kokonaan veden alle peittynyt hevoskatos. Viimeinen kuva on Syvänojankoskesta ("Koivulan koski").
Vesa, Lauri
sahatyöntekijät
Kuvissa Naarkosken sahalla pitkään työskennellyt Lauri Vesa.
Ohitustien ja Naarkosken sillan rakentaminen
Asko Perttilän ottamia kuvia Naarkosken sillasta rakennusvaiheessa. Silta valmistui vuonna 1985. Alimmaisessa kuvassa on n. 1940-luvulla tehty, nykyään purettu turbiinikaappi.
Perttilä, Asko